projecte-aina/catalan_government_crawling huggingface dataset:
Visor que mostra i conté informació de les empreses i parcs vinculats al sector turístic acreditats amb la Carta Europea de Turisme Sostenible
Per poder realitzar activitats en l'àmbit del Parc Natural del Montgrí, les illes Medes i el Baix Ter
Representen un dels trets distintius del medi natural de la zona i corresponen a undels factors que justificaren en el seu moment la declaració de l'àrea com a parc natural
Per conèixer, comentar i compartir les novetats del parc cliqueu "M'agrada"
Document de referència per a la planificació i celebració de curses i marxes per muntanya al medi natural de Catalunya
Model de gestió de desenvolupament turístic sostenible elaborat per representants europeus dels espais protegits i els empresaris turístics
Les millors rutes dels Parcs només un clic.
Té com a primer objectiu la restauració integral i definitiva del sistema de llacunes costaneres de la Pletera
Trobareu tota la informació referent a la temperatura del mar/fondària
L'espai EmpordàNA'T et proposa un tast dels quatre grans espais protegits de l'Empordà.
Programa de millora d'infraestructures pròpies:
- Millores a les àrees de recepció de visitants de Can Serra i Santa Margarida.
- Millores als centres d'informació de Can Serra i Can Passavent.
Programa de millora de la xarxa viària pública rural:
- Inversions directes juntament amb els ajuntaments.
- Xarxa de punts de subministrament de material de subbase per a la millora de camins.
El dijous 24 de maig es va fer la lectura del manifest del Young Volcandpark.
Les escoles i els instituts de la Garrotxa han estat treballant durant dos anys sobre el vulcanisme i el congrés.
S'han plantejat qüestions i idees com ara com es relacionen els alumnes locals amb el seu entorn volcànic, quins avantatges o desavantatges té viure en una zona com aquesta, o què es podria millorar.
Aquesta ha estat una ocasió perquè els participants en el Young Volcandpark poguessin dir-hi la seva i explicar-nos què pensen.
L'objectiu d'iniciar el procés participatiu " Busquem arbres amb història de la Garrotxa" és identificar els arbres monumentals, notables i singulars de la comarca i zones properes per elaborar-ne un inventari, localitzar-los de manera precisa en un mapa i promoure'n la conservació.
Es tracta d'un procés participatiu en què tothom pot aportar i compartir coneixements per localitzar i identificar arbres singulars.
S'ha elaborat també un bloc, que pretén ser una eina dinàmica que permeti posar a l'abast de totes les persones interessades l'estat actual del projecte, és a dir, els arbres inventariats fins a l'actualitat, fotografies, dubtes, etc.
La coordinació va a càrrec del Centre per a la Sostenibilitat Territorial (CST), el Parc Natural de la zona Volcànica de la Garrotxa (PNZVG) i Tosca, Serveis Ambientals d'Educació i Turisme, entitat que té la concessió dels serveis pedagògics i informatius del PNZVG.
La informació mínima que es demana és la següent:
La informació enviada s'introdueix en un full de càlcul on es recullen els diferents paràmetres de l'arbre.
Setmanalment es pengen al bloc les fitxes dels arbres que tenen una informació més completa.
Gràcies per participar en el projecte!
La Federació EUROPARC que agrupa 38 països, promou un any més la celebració d'aquest dia, que enguany té per lema "La Natura, bona per a la teva salut!".
Un any més, al Parc Natural de la Zona Volcànica de la Garrotxa commemorem el Dia Europeu de Parcs.
Aquest any tenim com a activitat destacada un tastet virtual a l'exposició física itinerant "Bells boscos vells, de Pep Sau", amb una vintena d'imatges de boscos vells impressionants d'arreu de Catalunya.
El tastet serà visible per a tothom a partir del dissabte 23 de maig.
Al llarg d'aquests darrers dies també s'han anat penjant al facebook del Parc i al twitter dels parcs, un conjunt de tuits amb diferents accions promogudes per les diverses àrees del Parc, que tenen com a punt en comú la relació de la natura i la salut:
Explotació que forma part de Fet al Parc que reuneix un conjunt d'agricultors i ramaders compromesos amb la conservació del Parc Natural i que comparteixen una manera de treballar que conflueix en tres grans blocs: origen, manteniment d'espais agraris i bona gestió ambiental.
Verdures de la Canya és una empresa jove però amb una dilatada trajectòria.
Des de les Mulleres, en Janot i la Dolors, continuen l'horta que l'Esteve Picart i la seva dona Marina Puigdemont van començar fa uns seixanta anys.
Venien les hortalisses al mercat del rengle d'Olot i més endavant a la parada núm. 1 de la Plaça Mercat.
Utilitzen els mètodes de cultiu més tradicionals: encara fan servir aixada, no utilitzen herbicides i fan servir l'aigua d'origen volcànic procedent de les deus de les Mulleres.
Una altra de les singularitats dels seus cultius és que sovint utilitzen les granes que ells mateixos han guardat per assegurar una elevada qualitat dels seus productes i alhora mantenir algunes varietats locals.
Tomàquets, cogombres, carbassons, mongetes, enciams, ceba i alls tendres són algunes de les verdures que, com acostumen a dir, són cultivades a la Garrotxa i sempre acabades de collir perquè arribin a taula poques hores després que les collin a la Canya.
A banda dels seus punts de venda, també proveeixen amb les seves verdures a diferents restaurants de la comarca.
Carns i Queviures, Plaça Generalitat, 5, Sant Pau de Seguries
Explotació que forma part de Fet al Parc que reuneix un conjunt d'agricultors i ramaders compromesos amb la conservació del Parc Natural i que comparteixen una manera de treballar que conflueix en tres grans blocs: origen, manteniment d'espais agraris i bona gestió ambiental.
Mas Claperols és una explotació familiar de ramaderia cabruna i ovina formada per animals nascuts i criats a la pròpia explotació en règim semiextensiu.
L'explotació té unes 30 hectàrees dedicades a la producció de pastures, farratges i cereals que són la base de l'alimentació del bestiar.
El ramat és fruit de l'evolució d'un petit ramat de cabres l'objectiu del qual era mantenir net el voltant de la casa, i ha anat creixent fins al moment actual en què disposen d'uns 70 caps de cabres i ovelles que pasturen els prats i camps dels voltants del mas i del volcà de Claperols.
La seva reproducció és natural i va lligada a l'estacionalitat de l'espècie i així obtenen un producte de gran qualitat ja que les cabres són molt lleteres i els cabrits mamen llet de la seva mare fins al dia del seu sacrifici, fet que dona com a resultat una carn molt tendra i gustativa.
Tanmateix l'excedent de llet es dedica a la cria de xais els quals no tenen prou llet de la seva mare, anomenats xais cabrers, que fan una carn de xai amb unes característiques diferenciades.
Els animals es sacrifiquen en un petit escorxador familiar de les Preses, cosa que fa que el procés sigui més ràpid i menys estressant per a l'animal i ajuda també a millorar la qualitat del producte final.
Venda directa a la pròpia explotació
Els Parcs Naturals de Catalunya celebren el Dia Mundial del Medi Ambient 2020.
La celebració del Dia Mundial del Medi Ambient 2020, aquest any amb el lema "És l'hora de la natura", s'adapta a un format virtual i ens convida a obrir una nova finestra per endinsar-nos en la natura sense sortir de casa.
Us proposem una selecció de continguts per a la reflexió i l'acció, sense moure'ns de casa: conferències i diàlegs en streaming, debats, visites virtuals a diferents espais i d'altres.
En aquest espai podeu conèixer les iniciatives que aporten reflexió, solucions i respostes ambientals a la crisi social, ecològica, econòmica i global, solucions que es basen en la natura i que poden contribuir a la reactivació econòmica i a la protecció social.
Voleu posar a prova els vostres coneixements de l'entorn i dels nostres espais naturals?
Voleu observar en directe l'època més espectular de la natura?
Animeu-vos i consulteu les nostres activitats.
Els Parcs de Catalunya en Street View
Els fongs, més enllà del bolet.
Una activitat per conèixer els fongs... més enllà del bolet, però sense oblidar el bolet!
Una presentació, acompanyada d'imatges, vídeos i esquemes, ens portarà a descobrir el "món" dels fongs.
Tindrem l'oportunitat de conèixer alguns dels aspectes ecològics i biològics més rellevants, que fan d'aquests organismes, un Regne de la Vida.
Un Regne que guarda més similitud amb l'animal que no pas amb el vegetal... però millor no avancem res.
Finalment també coneixerem algunes de les seves aplicacions pràctiques (micologia aplicada) i parlarem d'aquells bolets que podem observar a la primavera en aquest territori.
A càrrec de Salvador Puigmartí Puig, Biòleg/Actor, especialitzat en activitats de divulgació ambiental, de descoberta del cosmos i en cursos de formació per professionals de la divulgació, de Cuiol Nature.
Confinats des de casa no hem deixat d'observar i volem compartir amb vosaltres l'època més espectacular de la natura.
A càrrec d'Àngel Bonada, de Taigà, natura als Pirienus
Parc Natural de les Capçaleres del Ter i del Freser
Explotació que forma part de Fet al Parc que reuneix un conjunt d'agricultors i ramaders compromesos amb la conservació del Parc Natural i que comparteixen una manera de treballar que conflueix en tres grans blocs: origen, manteniment d'espais agraris i bona gestió ambiental.
Porcs Casolans Corominas és una explotació agrària ubicada al mas Corominas de Begudà, dins el Parc Natural de la Zona Volcànica de la Garrotxa.
És en aquest indret on neixen, creixen i s'elaboren els seus porcs.
Pensant en la millor qualitat dels seus productes, posen especial atenció sobre quatre factors que creuen que intervenen directament al paladar.
La raça: dins la raça Duroc han fet una selecció dels seus porquets fins a obtenir els més adients.
L'alimentació: garanteixen que en l'engreix els seus porquets mengen un farinat compost per cereals variats, estant exempts de farines i grasses animals, farines de peix, promotors del creixement i antibiòtics
L'edat dels seus porquets: el sacrifici no es duu a terme fins que no han adquirit el punt de maduresa que consideren òptim.
Conservants naturals: tots els seus productes crus i cuits estan exempts tant de conservants artificials com de colorants.
El seu objectiu és aconseguir elaborar el mateix porc que tenien els seus avis, retrobar el gust d'abans.
Però tampoc deixen de banda la innovació, porten un rigorós procés de recerca per tal de crear embotits que transmeten noves sensacions i ens traslladen nous sabors.
És per tot aixó i per l'esforç i la il·lusió que ells hi posen que estan segurs que notarem la diferència quan assaborim a taula els seus productes.
Venda directa a la pròpia explotació
Des del volem celebrar el donant a conèixer el llançament del nostre compte a Instagram i difonent imatges i informació dels volcans del Parc Natural
Com cada any, al Parc Natural de la Zona Volcànica de la Garrotxa volem celebrar el, i aquest any que hi ha el lema hem pensat que era oportú donar a conèixer el llançament del nostre compte a Instagram, i difondre el nostre patrimoni geològic començant pels volcans del Parc Natural.
Cada setmana es difondrà a les xarxes una foto i alguna informació d'un volcà garrotxí.
S'ha començat per difondre el Volcà de Rocanegra, el més jove del Parc Natural.
Explotació que forma part de Fet al Parc que reuneix un conjunt d'agricultors i ramaders compromesos amb la conservació del Parc Natural i que comparteixen una manera de treballar que conflueix en tres grans blocs: origen, manteniment d'espais agraris i bona gestió ambiental.
Rius és una explotació agrària familiar dedicada a la cria de bestiar boví nascut i criat a la pròpia explotació en règim semiextensiu.
Amb els anys s'han anat especialitzant i avui en dia s'han convertit en una explotació de raça llemosina de selecció.
Ubicats dins el Parc Natural de la Zona Volcànica de la Garrotxa, els animals neixen i es crien en un entorn natural i s'aconsegueix així un producte de màxima qualitat.
Formen part de l'Associació Catalana de Criadors de la Raça Bovina Llemosina (ASSOLIM.CAT), comercialitzen la carn sota una marca de qualitat certificada i avalada pel Departament d'Agricultura, "La llemosina d'Assolim" que garanteix la traçabilitat, el respecte al medi ambient, el benestar animal i l'excel·lència de la carn.
Disposen de l'acreditació de venda de proximitat de la Generalitat de Catalunya, que garanteix un coneixement i un reconeixement del territori dels productes i de la feina ben feta.
Estan compromesos amb el medi ambient i el canvi climàtic, han realitzat els estudis de la petjada de carboni obtenint el Certificat d'eficiència i sostenibilitat per part de l'empresa de consultoria i medi ambient Alltech E-CO2.
Darrerament i dins la mateixa explotació han inaugurat un establiment d'agroturisme, Turisme Rural Mas el Pla ( www.maselpla.com ), on els hostes a més d'estar en contacte directe amb la natura, tenen l'oportunitat de conèixer de prop les tasques diàries del món rural i adquirir en el mateix establiment carn de les pròpies vedelles.
L'any 1985, el Parlament de Catalunya va aprovar la Llei 12/1985 d'espais naturals que requalifica els espais protegits de la zona volcànica: el paratge natural d'interès nacional va adoptar la denominació de parc natural i les reserves integrals geobotàniques van esdevenir reserves naturals i es va nomenar el primer director del Parc
Després que el 3 de març de 1982, el Parlament de Catalunya va aprovar per unanimitat la Llei 2/1982 de protecció de la zona volcànica de la Garrotxa que va permetre la creació del Paratge Natural d'Interès Nacional de la Zona Volcànica de la Garrotxa, no va ser fins 3 anys més tard, el 13 de juny de 1985, que la Llei d'espais naturals de 1985 requalificà en Parc Natural.
Es va crear així un espai natural de singulars característiques, amb l'objectiu principal de fer compatible la conservació dels valors naturals amb les activitats que s'hi desenvolupaven.
Per dur a terme aquest objectiu, s'havia de dotar de recursos humans i econòmics el nou parc natural i es va iniciar la gestió del Parc Natural de la Zona Volcànica de la Garrotxa amb la incorporació el 15 de juliol de 1985 de Josep M. Mallarach com a primer director del Parc.
Des de can Rovira, a Batet, dins del Parc Natural de la Zona Volcànica de la Garrotxa, cultiven tota mena d'hortalisses que provenen de les seves llavors autòctones com tomàquets (de fins a vuit varietats), cogombres, mongetes, cebes, fesols i també blat de moro blanc i groc amb el qual obtenen farro.
I sobretot en dediquen al cultiu del fajol del qual elaboren les tradicionals farinetes a més de subministrar farina perquè se'n puguin fer carquinyolis, magdalenes, pa, coques, galetes i un llarg etcètera.
De fet, són uns dels impulsors de la Fira del Fajol de Batet que se celebra cada segon diumenge de febrer, en la qual es dona a conèixer aquest conreu, els productes que se'n deriven i els maneigs tradicionals que l'envolten, com l'art de batre, ventar i moldre.
Altres establiments de la Garrotxa
Aquesta empresa és una de les 42 empreses garrotxines amb la Carta Europea de Turisme Sostenible
Les empreses garrotxines acreditades amb la Carta Europea de Turisme Sostenible estan compromeses amb la conservació i protecció dels valors naturals del Parc Natural de la Zona Volcànica de la Garrotxa, i amb el desenvolupament econòmic de la població local a partir d'un turisme sostenible.
Més informació i localització de les empreses CETS a:
Marti Canadell és una explotació de ramaderia ovina formada per animals nascuts i criats a la pròpia explotació en règim semiextensiu.
La família d'en Martí Canadell és una família centenària en el món de l'oví.
El besavi, l'avi i el pare han fet de pastors i en Martí des de ben petit es dedica a fer el mateix des de la Farigola de Dalt a Sant Cosme, en el terme municipal de Sant Joan les Fonts, dins del Parc Natural de la Zona Volcànica de la Garrotxa
En tot aquest temps les coses han anat canviant, a vegades amb aspectes negatius com que cada vegada és més difícil trobar espais on portar a pasturar els animals a causa de la construcció de noves infraestructures, o com la pujada de preu de cereals i combustibles.
Però també hi ha algun aspecte positiu a destacar com l'obertura d'un nou mercat amb l'arribada a la Garrotxa de població musulmana.
En Martí Canadell vol agrair a tots els seus clients i a tots els consumidors que confien en la carn de qualitat de la Zona Volcànica de la Garrotxa.
Mas Castanyer és una empresa familiar que produeix ous ecològics en un indret al mig de la natura ple de pau i tranquil·litat, amb unes gallines en llibertat on es respecta el seu cicle natural.
Gallines felices que mengen herba de prat i cereal certificat ecològicament.
Un conjunt de factors que fan que s'aconsegueixi un producte d'excel·lents qualitats organolèptiques, amb un rovell i una clara ferms i consistents.
Es retroba aquella essència tradicional que tenia l'ou temps enrere, amb aquell gust i olor intens.
A Mas Castanyer veuen la cura i cria de les gallines com una manera d'entendre la vida: arrelada al territori, produint el que mengem i elaborant un producte de qualitat.
Ens arriba a casa un tros de terra volcànica.
Podreu trobar els ous de Mas Castanyer a les botigues de Sant Feliu de Pallerols, la Vall d'en Bas i Olot així com a restaurants agrupats a la Cuina Volcànica.
A l'Astrol es dediquen a la cria de xais de carn.
Tenen uns 500 caps de bestiar de raça majoritàriament ripollesa.
Les cries s'alimenten sempre de llet materna i un complement de pinso de matèries de primera qualitat.
pasturen de forma rotativa per les 30 hectàrees de la seva explotació que està situada a Batet, en el terme municipal d'Olot, ajudant d'aquesta manera a mantenir un espai natural a través d'uns usos agraris tradicionals.
El seu objectiu és el de buscar la màxima qualitat de la carn dels seus animals, els quals sacrifiquem quan la seva
edat i el seu pes són els ideals per obtenir el màxim gust.
– Venda directa a la pròpia explotació.
La Generalitat commemora el 24 de maig el Dia Europeu dels Parcs, efeméride que recorda la creació del primer parc natural a Europa el 1909, concretament a Suècia.
La Federació EUROPARC, que agrupa 38 països, promou un any més la celebració d'aquest dia, que enguany té per lema " La Natura, bona per a la teva salut!".
En la situació excepcional que estem vivint ha de prevaler la recomanació a casa de manera que la proposta és realitzar activitats virtuals.
Els Parcs Naturals de Catalunya han preparat vídeo s destacant l'impressionant patrimoni natural.
Podreu conèixer de ben a prop el nostre entorn amb els tallers online i us podreu endinsar a través dels vostres dispositius als nostres parcs guiats per diversos itineraris i exposicions virtuals.
Els Parcs continu en funcionant per a les nostres comunitats en aquests temps de tancament, generant aire fresc, aigua neta, un refugi de natura,...hi serà allà perquè la gent es recuperi després del confinament.
Consulteu les activitats d'aquesta setmana a la web o xarxes socials i CONNECTA'T AMB EL PARC!
Selecció de fotografies dels diferents Parcs de Catalunya
Fet al Parc consisteix en un marc de cooperació entre el Parc Natural i un conjunt d'agricultors i ramaders que comparteixen una manera de treballar que incideix de manera positiva en la conservació de l'espai protegit.
Fet al Parc reuneix un conjunt d'agricultors i ramaders compromesos amb la conservació del Parc Natural, que comparteixen una manera de treballar que conflueix en tres grans blocs:
Els productes agroalimentaris obtinguts a partir de l'activitat que es desenvolupa en les explotacions que formen part de Fet al Parc arriben fins al consumidor, i són habitualment adquiribles en diferents establiments de la comarca de la Garrotxa.
Els projectes i les activitats que el Centre de Documentació del Parc realitza s'inclouen bàsicament en 3 àmbits: En l'àmbit de la Garrotxa, de Catalunya i d'Espanya.
També s'ha participat en congressos d'àmbit mundial.
- Es col·labora periòdicament amb les biblioteques i els arxius locals.
- També se celebren efemèrides ambientals i s'ofereixen biblioteques mòbils temàtiques a centres docents i institucions comarcals.
- I a les empreses i serveis comarcals compromesos amb el medi ambient se'ls ofereix la possibilitat d'esdevenir punts de documentació del Parc i tenir una secció a la web del Parc.
En l'àmbit català, el Centre col•labora sobretot:
- Amb altres centres de documentació del Departament de Territori i Sostenibilitat i d'altres departaments de la Generalitat de Catalunya.
- Amb biblioteques universitàries.
- Amb biblioteques especialitzades i de temàtica ambiental i de parcs naturals, com la xarxes DocAmbCat i BEG.
Cada any les biblioteques i centres amb documentació ambiental de Catalunya celebren quatre efemèrides ambientals per tal de donar a conèixer el fons bibliogràfic propi, fomentar accions col·laboratives entre diversos centres i transmetre més consciència ambiental.
En l'àmbit d'Espanya, el Centre col•labora activament:
- Amb la xarxa RECIDA (Red de Centros de Información y Documentación Ambiental), que agrupa més de 100 centres de 15 Comunitats Autònomes amb interessos comuns, projectes i col·laboracions conjuntes, una pàgina web pròpia, una llista de distribució de difusió i intercanvi, un facebook comú, etc.
- Durant més de 15 anys es va col·laborar en l'organització dels seminaris de formació i coordinació entre centres de documentació ambiental que organitza el CENEAM.
El Centre de Documentació també ha participat i presentat comunicacions en congressos d'àmbit mundial com Europarc 2004, IFLA 2009 o Volcandpark 2012.
La pèrdua de diversitat de plantes cultivades, motivada principalment pels canvis en els sistemes d'explotació agrària i la introducció de varietats estrangeres seleccionades per la seva alta producció, ens ha conduït a una pèrdua genètica i a una rarificació de les varietats de plantes seleccionades pacientment pels nostres avantpassats durant centenars d'anys.
Principals valors de les varietats tradicionals de plantes cultivades:
La seva recollida, que es va iniciar l'any 1990, s'ha basat a:
Fins ara, s'han recollit 138 arbres de 64 varietats, corresponents a 9 espècies diferents (pomeres, pereres, pruneres, cirerers, nesprers, presseguers,
Constituït per un recull de varietats de fruiters que, enalguns casos, mantenen encara un cert interès per a la fructicultura engeneral i per a l'ecologia en particular.
Es pretén conèixer l'adaptació d'aquestes varietats a lescondicions ambientals de la Garrotxa.
En l'actualitat, compta amb un total de 163 peus de 80varietats de pomeres, pruneres, perers, presseguers, cirerers ialbercoquers.
Es cultiven varietats tradicionals de plantes que han entraten regressió com ara:
Les diferents parcel·les que conformen el CCPC se situen al'entorn de Can Jordà, masia que és just darrere de la Reserva Naturalde la Fageda d'en Jordà, en el terme municipal de Santa Pau.
Hi ha la possibilitat de fer una visita al CCPC, previ contacte telefònic amb el personal responsable del Parc Natural de la Zona Volcànica de la Garrotxa.
L'adreça de contacte és la següent:
Centre de Conservació de Plantes Cultivades de Can Jordà
Parc Natural de la Zona Volcànica de la Garrotxa
Centre de Conservació de Plantes Cultivades
Hi ha informació sobre agricultura biològica, conservació de varietats tradicionals i biodiversitat en el Centre de Documentació físic i virtual del Parc Natural de la Zona Volcànica de la Garrotxa (Visites concertades i consultes: Tel: (+34) 972 264 666. c/e: [EMAIL] )